ДОГОВОР ЗА ДИСТРИБУЦИЯ

Днес, ............. 20  ... г., в гр. .....................    , между:

1. .................................................................... ............................................................................,

наричан по-долу ТЪРГОВЕЦ,

и

2. .................................................................... ............................................................................,

наричан по-долу ДИСТРИБУТОР, се сключи този договор.

Страните се споразумяха за следното: 

I. ПРЕДМЕТ НА ДОГОВОРА

Чл. 1. (1) Търговецът ще продава на дистрибутора следните стоки ............................................................................. ..........., като му дава изключителното право да ги реализира на територията на ..............................................................

(2) Дистрибуторът няма представителни права по отношение на търговеца. В рамките на територията, определена в предходната алинея, дистрибуторът ще продава стоките от свое име и за своя сметка, като с действията си не ангажира юридически търговеца.

(3) Отношенията по продажбата на стоките между търговеца и дистрибутора се уреждат с отделен договор. 

II. ПРАВА И ЗАДЪЛЖЕНИЯ НА ДИСТРИБУТОРА

Чл. 2. (1) Дистрибуторът има изключителното право да реализира закупените от търговеца стоки на територията на ............................. ................... .........................................................

(2) Дистрибуторът няма право да продава сам или чрез трети лица стоките, предмет на този договор, извън територията по предходната алинея. 

(3) Дистрибуторът няма право да продава сам или чрез трети лица стоки, конкурентни на стоките на търговеца. 

Чл. 3. (1) При реализацията на стоките, дистрибуторът се задължава да се съобразява с търговската политика на търговеца.

(2) Периодично, на всеки ............................................... ..........................., дистрибуторът се задължава да предоставя на търговеца информация за извършените продажби по видове стоки и количества.

(3) Освен информацията по предходната алинея дистрибуторът следва да събира и предоставя информация за:

- търсенето на стоките;

- предлагане на алтернативни стоки на пазара;

- дейност на конкурентите;

- препоръките, критиките и специфични изисквания на потребителите от съответната територия и т. н.

Чл. 4. (1) Дистрибуторът се задължава да се съобразява с рекламната политика на търговеца.

(2) При осъществяване на рекламни мероприятия дистрибуторът може да иска съдействие от търговеца. Конкретните параметри на това съдействие се уговарят допълнително.

(3) Дистрибуторът се задължава да използва предоставените от търговеца рекламни материали и съоръжения единствено по предназначение и за продажба на стоки, закупени от търговеца.

(4) Разходите по рекламните мероприятия, провеждани на територията по чл. 1, ал. 1, са за сметка на дистрибутора. 

Чл. 5. (1) Дистрибуторът се задължава да полага усилия за разширяване на пазара на стоките.

(2) Дистрибуторът се задължава да закупува от търговеца и да реализира на пазара стоки на стойност, не по-малка от ................................. ....................................................................... за една година.

(2) Дистрибуторът се задължава всеки месец да закупува от търговеца и да реализира на пазара стоки на стойност, не по-малка от .................... ........... процента от стойността за една година, определена в предходната алинея.

Чл. 6. (1) Ако в продължение на .................. месеца дистрибуторът закупува от търговеца и реализира на пазара стоки на стойност не по-малка от .......................................... лева месечно, той получава право на допълнителна отстъпка от цената на стоките в размер на ................... .............. процента.

(2) Правото по предходната алинея се губи, ако месечният оборот, реализиран от дистрибутора, спадне под установеното в предходната алинея.

Чл. 7. (1) Дистрибуторът се задължава да осигури, в определената му територия, сервиз на следните стоки: ........................................ ............................................................................. .......... 

(2) Отстраняването на дефекти, възникнали в гаранционния срок, даден от търговеца, е за сметка на ................................................... 

III. ПРАВА И ЗАДЪЛЖЕНИЯ НА ТЪРГОВЕЦА

Чл. 8. (1) Търговецът се задължава да продава на дистрибутора стоките, посочени в чл. 1, ал. 1, при условията, уговорени в този договор и в договора за продажба, сключен съгласно чл. 1, ал. 3.

(2) Търговецът се задължава да не продава сам или чрез трети лица на определената в чл. 1, ал. 1 територия.

Чл. 9. Търговецът подпомага дистрибутора при реализацията на стоките, предмет на този договор, като:

- предоставя маркетингова информация;

- извършва реклама на стоките;

- .......................................................... 

Чл. 10. Търговецът е длъжен да предоставя на дистрибутора информацията, необходима му за реализацията на стоките, включително и такава относно тяхното качество, особени свойства, предимства и недостатъци в сравнение с конкурентни или алтернативни стоки.

Чл. 11. (1) Търговецът има право едностранно да определя минимални и максимални цени за реализираните от дистрибутора стоки. 

(2) При промяна на цените по предходната алинея търговецът е длъжен да уведоми дистрибутора ......................... дни предварително.

Чл. 12. Търговецът има право да изисква от дистрибутора да приведе рекламната си политика за стоките, предмет на този договор, в съответствие с неговата рекламна политика.

Чл. 13. Търговецът има право:

1. да получава информация за извършените от дистрибутора продажби;

2. да бъде уведомяван за препоръките, критиките и рекламациите, отправени от потребителите;

3. да прави самостоятелни пазарни проучвания на съответната територия;

4. да отправя препоръки до дистрибутора, относно търговската и рекламната му политика. 

IV. СРОК НА ДОГОВОРА. ПРЕКРАТЯВАНЕ

Чл. 14. Договорът се сключва за срок от ............................... ......................., считано от .........................................

Чл. 15. (1) Този договор се прекратява:

1. с изтичане на срока на действието му;

2. по взаимно съгласие на страните.

(2) Всяка от страните може да прекрати договора едностранно с .......... ........................... месечно предизвестие. 

V. ЗАКЛЮЧИТЕЛНИ РАЗПОРЕДБИ

Чл. 16. (1) Страните по този договор се задължават да не преотстъпват на трети лица информация, получена при или по повод сключването или изпълнението му.

(2) Преотстъпването на информацията на трети лица, ако е извършено без разрешение от засегнатата страна, е основание за разваляне на договора и за търсене на отговорност.

Чл. 17. Всички изменения и допълнения на този договор се правят единствено чрез писмени споразумения между страните.

Чл. 18. (1) Търговските адреси на страните по договора са:

- на възложителя: ..................................................... .............................................................................

- на посредника: ...................................................... .............................................................................

(2) Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни.

Чл. 19. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл. 20. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред Арбитражния съд при Българска стопанска камара
 Чл. 21. За въпросите неуредени от този договор се прилагат разпоредбите на законодателството на Република България

Дистрибутор :                                             Търговец: